Presque Isle State Park

Presque Isle State Park er ein delstatseigd park i Pennsylvania i USA som ligg på ein sanddekt halvøy ut i Lake Erie, 7 km vest for byen Erie i Millcreek Township i Erie County. Halvøya strekkjer seg nordaustover kring Presque Isle Bay langs sørkysten av parken. I parken er det 21 km med veg, 33 km med stiar, 12 strender og ein marina. Populære fritidsaktivitetar i parken er symjing, båtliv, turar, sykling og fuglekikking. 

Gjennom historia har det stått franske, britiske og amerikanske fort på halvøya, og ho har vore base for kommandør Oliver Hazard Perry sin flåte i krigen i 1812. Etter kvart som skipstransport vart viktig på Eriesjøen på 1800-talet, stod det fleire fyr på Presque Isle og ein stasjon for det som vart den amerikanske kystvakta. I 1921 vart parken delstatseigd og han hadde i 2007 over fire millionar vitjande, som er den mest vitja parken i Pennsylvania.

Presque Isle-halvøya vart danna av ei morene mot slutten av den siste istida og endrar kontinuerleg form av bølgjer og vind. Dette fører til sju økoloiske soner innfor parken og eit klassisk døme på økologisk suksesjon. Han har hatt status som National Natural Landmark sidan 1967 og har vorte kalla ein av dei beste stadane i USA for fuglekikking. 

Kjelder
Denne artikkelen bygger på «Presque Isle State Park» frå ,  den 17. januar 2014. 
 oppgav desse kjeldene: 



 Bakgrunnsstoff 
 Presque Isle State Park
 Presque Isle State Park Information

Kategori:Parkar i Pennsylvania
Kategori:National Natural Landmarks in Pennsylvania
Kategori:Halvøyar i Pennsylvania
Kategori:Skipingar i 1921
Kategori:Verneområde i Pennsylvania